**MINIT MESYUARAT BIL. 3/2017**

**CITP IWG On Contractor Registration**

**CITP-IWG3/Q3a**

Tarikh : 2 Mei 2017 (selasa)

Masa : 2.30 petang

Tempat : Bilik Mesyuarat Kempas

CIDB Tingkat 32

PWTC

Jalan Tun Ismail

50480 Kuala Lumpur

Pengerusi : Dato’ Othman Bin Semail

Setiausaha Bahagian

Bahagian Perolehan Kerajaan

Kementerian Kewangan Malaysia

**KEHADIRAN**

Seperti di Lampiran A (\* √ untuk yang hadir dan X untuk yang tidak hadir)

1. **UCAPAN ALUAN PENGERUSI**
   1. Dato’ Pengerusi mengucapkan salam dan selamat datang kepada semua ahli mesyuarat yang hadir.
   2. Dato’ Pengerusi memaklumkan di bawah jawatankuasa IWG3/Q3A (pendaftaran kontraktor), kebanyakan isu berkaitan pendaftaran kontraktor telah seringkali dibincangkan dan diputuskan dan sebarang perubahan yang berlaku sentiasa di dalam pengetahuan pihak MoF. Walau bagaimanapun, status pendaftaran kontraktor di Sabah (PUKONSA) dan Sarawak (UPKJ) adalah isu yang perlu diselesaikan kerana pendaftaran kontraktor yang dilaksanakan adalah berbeza dengan CIDB dan ini menimbulkan permasalahan dalam perolehan Kerajaan.

Tindakan : Makluman

1. **PENGESAHAN MINIT MESYUARAT** 
   1. PENGESAHAN MINIT MESYUARAT IWG3/Q3A.BIL/2/2016

Minit Mesyuarat IWG3.BIL.2/2016 disahkan tanpa sebarang pindaan.

Tindakan : Makluman

1. **PEMBENTANGAN STATUS KPI OLEH PEMILIK PROGRAM**
   1. Dato’ Pengerusi meminta pihak urusetia untuk membentangkan status semasa berhubung KPI di bawah IWG3 Q3A. Sr.Ida Zuraida Mohd. Yusoff selaku pemilik kepada IWG3.Q3A telah membentangkan status semasa setiap KPI seperti berikut;

Status KPI (1) New contractor registration portal piloted by Q2 2019

1. Sr. Ida Zuraida memaklumkan bahawa target 2017 bagi KPI (1) adalah ‘Study on stakeholder’s contractor registration requirements completed’. Status semasa bagi tahun 2017 ialah satu bengkel pembangunan portal bersama dengan enam *stakeholders* telah diadakan pada 17-19 Mac 2017. Bengkel tersebut telah membincangkan konsep dan kandungan portal dan kerjasama yang akan dijalinkan. Susulan daripada bengkel tersebut, pada 17 April 2017 satu sesi perbincangan teknikal melibatkan CIDB,SPAN,ST dan PETRONAS telah diadakan bagi membincangkan dengan lebih lanjut berhubung kriteria, prosedur dan proses mendaftar kontraktor di agensi-agensi terbabit.
2. Mesyuarat turut dimaklumkan berkaitan perlaksanaan pembangunan portal yang telah bermula pada Januari 2017 dengan mengenalpasti keperluan pengguna serta rekabentuk konsep portal. Proses integrasi atau perkongsian data antara tujuh agensi dijangka akan bermula pada Julai 2017. Pihak CIDB bercadang untuk membuat kunjungan ke PUKONSA dan UPKJ sebelum bulan Ramadhan bagi membincangkan keperluan integrasi ke portal.
3. Sr.Ida Zuraida turut memaklumkan pihak CIDB telah melantik Hi-Tech Padu Berhad sebagai kontraktor untuk membangunkan portal. Projek portal bagi Fasa 1 dijangka akan siap dan mula beroperasi pada 1/10/2017 dan kandungan di dalam portal tersebut terdiri daripada maklumat pendaftaran, maklumat kontraktor dan penilaian SCORE.
4. Dato’ Pengerusi menyambut baik hasrat pembangunan Portal kerana ianya berkonsepkan penggunaan *online* secara total yang akan memberi impak yang besar kepada semua pihak. Beliau turut berkongsi pengalaman atas kejayaan pihak MoF melaksanakan pendaftaran secara online sehingga pengeluaran sijil pendaftaran kontraktor secara maya. Melalui kaedah ini , MoF dapat menjimatkan kos sebanyak RM1.2 juta/setahun iaitu kos pembelian kertas sijil. Proses perolehan juga akan menjadi lebih cepat,telus dan efisien kerana setiap maklumat kontraktor boleh disemak secara online oleh pihak klien menggunapakai ID yang telah ditetapkan.

Beliau turut menjelaskan bahawa tidak timbul isu keselamatan dalam implementasi online kerana semasa sistem tersebut dibangunkan ianya perlu dilengkapi dengan ciri-ciri keselamatan yang telah dikenalpasti. Beliau turut menggesa supaya semua *stakeholders* melaksanakan kaedah pendaftaran secara atas talian secara total sehinggalah pengeluaran sijil secara maya.

1. Wakil daripada PUKONSA memaklumkan bahawa terdapat kekangan di pihak mereka untuk melaksanakan pendaftaran secara online kerana masalah berkaitan kemudahan Teknologi Maklumat seperti talian internet, server dan lain-lain keperluan yang terhad kerana ianya adalah di bawah peruntukan Kerajaan Negeri Sabah. Dato’ pengerusi mengarahkan supaya pihak CIDB mengadakan perjumpaan khas dengan PUKONSA bagi mengenalpasti dengan lebih dekat lagi berhubung isu yang diutarakan.
2. Dato’ Pengerusi memberi maklumbalas berhubung contoh muka depan portal yang dibentangkan. Beliau mengarahkan supaya rekabentuk portal disediakan dengan *design* yang lebih istimewa beserta slogan yang lebih menarik sebagai contoh *reliable/responsibe* kontraktor. Beliau turut menasihatkan agar urusetia mendapatkan idea atau maklumbalas daripada pihak industri berhubung perkara ini.

Tindakan : Makluman

ii. Status KPI (2) New registration category and criteria for Facility contractors launched by Q4 2016

1. Sr.Ida Zuraida telah membentangkan status semasa KPI (2) dengan memaklumkan bahawa target asal pelancaran pendaftaran kontraktor fasiliti adalah pada suku tahun ke 4 2016. Walau bagaimanapun di atas arahan YB.Menteri Kerja Raya supaya disediakan Nota Makluman ke Kabinet pada akhir tahun 2016, pendaftaran kontraktor fasiliti telah dilancarkan pada 15 Februari 2017 selepas mendapat kelulusan daripada mesyuarat Kabinet pada 11 January 2017.
2. Sr.Ida Zuraida turut memaklumkan bahawa pihak MoF juga telah mengeluarkan surat kepada pihak Kementerian Kerja Raya berhubung hala tuju dan dasar Perolehan Kerajaan berkaitan kontrak pengurusan fasiliti dan penyenggaraan.
3. Pihak PMO membangkitkan isu berkaitan arahan mesyuarat TWG Bil.2/2016 yang meminta supaya diwujudkan KPI bagi memantau bilangan kontraktor yang berdaftar di bawah kategori FM. Sr. Ida Zuraida memaklumkan yang pihak CIDB telah menghantar surat kepada 120 kontraktor yang mempunyai pengalaman kerja Fasiliti & Penyenggaraan supaya berdaftar di bawah kategori baru tersebut. Walau bagaimanapun setakat ini permohonan daripada pihak kontraktor agak perlahan. Mesyuarat berpendapat bahawa adalah diluar kawalan pihak CIDB untuk menetapkan KPI bagi bilangan kontraktor FM yang berdaftar. Justeru itu KPI bagi perkara tersebut tidak perlu diwujudkan.

Tindakan : Makluman

iii. Status KPI (3) 10 companies facilitated in achieving 5 Star SCORE rating by Q4 2020

1. Sr. Ida Zuraida memaklumkan bahawa target 2017 bagi KPI (3) adalah ‘7 companies facilitated to achieve 5\* SCORE’. Sr.Ida Zuraida telah membentangkan status semasa KPI (3) dengan memaklumkan bahawa syarikat kontraktor yang mendapat 5 \* SCORE adalah seperti berikut;

1. SUNWAY Engineering Sdn. Bhd

2. Putra Perdana Construction Sdn. Bhd

3. GAMUDA Berhad

4. GAMUDA Engineering Sdn. Bhd

5. IJM Construction Sdn. Bhd

6. ACRE Works Sdn. Bhd

1. Dato’ Pengerusi memberi maklumbalas berhubung program SCORE Rating yang mana ianya sukar diperolehi lebih-lebih lagi bagi kontraktor kecil di Sabah dan Sarawak. Sistem perolehan Kerajaan yang baru akan mewajibkan penilaian SCORE menjadi salah satu kriteria bagi projek bernilai di bawah RM10 juta. Bagi membantu kontraktor mencapai tahap tertentu dalam penilaian SCORE, industri perlu melihat semula soalan-soalan SCORE sediada supaya bersesuaian dengan konsep serta memenuhi keperluan industri. Sr.Ida Zuraida memberi maklumbalas bahawa di bawah IWG20 terdapat KPI yang menetapkan supaya soalan-soalan SCORE sediada di*review* dan dibuat penambahbaikan selari dengan keperluan industri.

Tindakan : Makluman

1. **PERKARA-PERKARA YANG DIBINCANGKAN**

4.1 **KBBT (Kontraktor Bumiputera Berprestasi Tinggi)**

KBBT atau Kontraktor Bumiputera Berprestasi Tinggi adalah satu kaedah penilaian prestasi kontraktor bumiputera yang dilaksanakan oleh Bahagian Pembangunan Kontraktor Dan Usahawan, KKR (BPKU). Pengerusi meminta supaya pihak BPKU menilai semula garis panduan KBBT yang dikeluarkan kerana masih terdapat kelemahan dalam perlaksanaannya seperti contoh, kontraktor yang bermasalah dalam mengendalikan sesuatu projek Kerajaan masih diberi peluang untuk mendapat projek yang lain dalam masa yang sama. Pengerusi turut menekankan supaya dalam portal pendaftaran kontraktor perlu diwujudkan menu aduan kontraktor.

Tindakan : BPKU/CIDB

4.2 **FI PENDAFTARAN KONTRAKTOR YANG DIKENAKAN OLEH AGENSI PELESENAN**

Pengerusi memaklumkan bahawa semua agensi pelesenanyang terlibat dalam pembangunan Portal ini didapati telah mengenakan yuran pendaftaran kepada kontraktor yang berdaftar di setiap agensi masing-masing. Sehubungan dengan itu, beliau mengarahkan supaya setiap agensi dapat menyemak punca kuasa yang digunapakai oleh setiap agensi yang membolehkan bayaran tersebut dikuatkuasakan.

Tindakan : Urusetia/semua agensi

4.3 **PENDAFTARAN KONTRAKTOR DI UPKJ DAN PUKONSA**

Dato’ Pengerusi meminta pihak UPKJ (Unit Pendaftaran Kontraktor Dan Juru perunding Sarawak) dan PUKONSA (Pusat Kontraktor Sabah) mengharmonikan pendaftaran kontraktor mereka dengan pendaftaran CIDB. Beliau turut memaklumkan terdapat isu dari segi nilai kerja di antara CIDB,PUKONSA dan UPKJ mengikut garis panduan pendaftaran kontraktor masing-masing. Beliau meminta perkara ini dibincangkan di peringkat negeri Sabah & Sarawak terlebih dahulu kerana melibatkan dasar utama serta kepentingan setempat.

Tindakan : PUKONSA/UPKJ

4.4  **SCORE RATING OLEH JKR**

Wakil daripada JKR, CKUB ingin mendapat penjelasan mesyuarat berhubung penilaian SCORE yang telah dijadikan salah satu syarat dalam penilaian tender projek Kerajaan. Sekiranya semasa penilaian tender/kerja diaward kontraktor didapati memenuhi kelayakan dengan memperolehi 3 Star Rating tetapi berlaku penurunan Star Rating setelah kerja dilaksanakan. Pihak urusetia memaklumkan yang penurunan Star Rating adalah disebabkan penurunan keupayaan kewangan dalam kebanyakan kes seumpama ini.

Tindakan : Makluman

1. **PENUTUP**
   1. Dato’ Pengerusi mengucapkan ribuan terima kasih di atas kerjasama serta komitmen daripada semua ahli mesyuarat dan mesyuarat ditangguhkan pada pada jam 4.30 petang.

|  |  |
| --- | --- |
| Disediakan oleh; | Disemak oleh; |
| …………………………… | …………………………… |
| (Nama: Zalina Mat)  Tarikh : | (Nama: Sr. Ida Zuraida Mohd. Yusoff)  Tarikh : |