**MINIT MESYUARAT BIL. 5**

**CITP IWG14 On Bumiputera Small Medium Enterprise**

**CITP-IWG14/P6-SME Bumiputera**

Tarikh & Masa : 25 April 2017 (Selasa) 9.00 Pagi

Tempat : Bilik Mesyuarat Lembaga, Tingkat 25

PWTC, Jalan Tun Ismail

50480 Kuala Lumpur

Pengerusi : YBhg Dato’ Massuan Bin Ahamad

Pegawai Pakar

Kementerian Kerja Raya

**KEHADIRAN**

Seperti di Lampiran A (\* √ untuk yang hadir dan X untuk yang tidak hadir)

|  |  |  |
| --- | --- | --- |
| **BIL** | **PERKARA** | **TINDAKAN** |
| **1.0** | **UCAPAN PENGERUSI**   * 1. Pengerusi memulakan mesyuarat dengan mengucapkan salam serta mengucapkan terima kasih kepada semua ahli J/Kuasa yang hadir.   2. Pengerusi memaklumkan bahawa Pn.Sr. Azizah Mohd Yusoff merupakan pemilik Inisiatif CITP P6 yang baru menggantikan En. Ibrahim Mohd Yusoff dan mengucapkan ribuan terima kasih kepada En. Ibrahim di atas segala sumbangan yang telah diberikan selama ini. |  |
| **2.0** | **PENGESAHAN MINIT MESYUARAT BIL 4/2016**  2.1 Mesyuarat CITP IWG On Bumiputera Small Medium Enterprise CITP-IWG 14/P6 SME Bumiputera bil 3/2016 bertarikh 25 November 2016 disahkan dengan pindaan kepada Bil. 3.0 perkara 3.3 iaitu bahagian Tindakan ditukar daripada status Makluman kepada TERAJU. | Makluman |
| **3.0** | **MAKLUMBALAS PERKARA BERBANGKIT**  3.1 Kerangka Kerja Pembangunan SME Bumiputera  Ahli mesyuarat bersetuju perkara ini akan diperbincangkan hanya selepas kajian Penglibatan Usahawan Bumiputera Di Dalam Rantaian Perbekalan Industri Binaan Tahun 2015 telah selesai dijalankan. Input daripada kajian ini akan dijadikan asas di dalam perbincangan pembangunan kerangka kerja dan KPI inisiatif P6 yang baru. |  |

|  |  |  |
| --- | --- | --- |
|  | 3.2 Pelaksanaan Kajian Penglibatan Usahawan Bumiputera Di Dalam Rantaian Perbekalan Industri Binaan Tahun 2015  Maklumbalas status terkini berhubung perlantikan PWC sebagai perunding kajian tersebut telah dibentangkan oleh En. Junady daripada TERAJU. Beliau memaklumkan bahawa PWC belum lagi dilantik kerana pihak pengurusan atasan TERAJU mahukan perunding tempatan dilantik untuk menjalankan kajian tersebut. Beliau memaklumkan bahawa pihaknya telah menjemput beberapa perunding tempatan tetapi hanya 1 juruperunding tempatan sahaja yang membuat pembentangan tetapi tidak sampai ke tahap skop yang ditawarkan oleh PWC kerana ia mempunyai kekangan tenaga penyelidik. Cadangan penyelesaian yang dinyatakan ialah perlantikan PWC dibuat dengan syarat perlu bekerjasama dengan perunding tempatan. Beliau menyatakan peruntukan kajian tersebut masih lagi dibiayai oleh pihak TERAJU dan proses perlantikan ini akan cuba dibuat dalam tempoh 1 bulan lagi. Pengerusi menyatakan keperluan untuk mewujudkan Pelan B kerana hasil kajian ini adalah kritikal di dalam penetapan KPI inisiatif P6 yang baru., Pelan tersebut ialah sekiranya perlantikan itu tidak dapat dibuat oleh pihak TERAJU dalam tempoh tersebut, pihak CIDB akan membuat perlantikan juruperunding dengan pembiayaannya sendiri. | TERAJU / CIDB |
| **4.0** | **LAPORAN PENCAPAIAN KPI INISIATIF P6 SEHINGGA DISEMBER 2016**  4.1 Mesyuarat mengambil maklum pembentangan yang telah dibuat oleh Pn. Sr Azizah Mohd Yusoff selaku pemilik inisiatif. | Makluman |
| **5.0** | **LAPORAN PENCAPAIAN KPI INISIATIF P6 SEHINGGA MAC 2017**  5.1 Mesyuarat mengambil maklum pembentangan yang telah dibuat oleh Pn. Sr Azizah Mohd Yusoff selaku pemilik inisiatif. | Makluman |
| **6.0** | **CADANGAN PINDAAN KPI INISIATIF P6 UNTUK TAHUN 2017**  En. Nazli menyatakan bahawa terdapat keperluan untuk membuat pindaan terhadap beberapa KPI inisiatif P6 sedia ada. Ini kerana sekiranya pindaan tersebut tidak dibuat, laporan terhadap KPI tersebut akan terjejas kerana tidak mencapai sasaran yang telah ditetapkan.  6.1 KPI 90  Baseline study on Bumiputera participation in construction supply chain completed by Q2 2017.  Ahli mesyuarat telah bersetuju pindaan dibuat terhadap tempoh siap kajian iaitu dipinda kepada Suku Tahun Ke-4 2017.  *Baseline study on Bumiputera participation in construction supply chain* ***completed by Q4 2017.***  6.2 KPI 92  1,250 Bumiputera Entrepreneurs trained per year  Ahli mesyuarat bersetuju untuk kekalkan KPI dengan sedikit pindaan iaitu mengikuti latihan keusahawanan.  **1,250 Bumiputera trained in entrepreneurship courses per year**  6.3 KPI 93  800 Bumiputera construction entrepreneurs receive Facilitation Fund by 2020.  Ahli mesyuarat telah bersetuju pindaan dibuat terhadap bentuk dana bantuan iaitu daripada menerima Dana Mudah Cara (receive Facilitation Fund) daripada TERAJU ditukar kepada menerima dana bantuan daripada pelbagai agensi kerajaan (funding assistance from government agencies).  *800 Bumiputera construction entrepreneurs receive* ***funding assistance******from government agencies*** *by 2020.*  Untuk memudahkan pengumpulan statistik berhubung pengagihan pelbagai dana bantuan ini, pihak MOF memaklumkan bahawa pihaknya bersedia untuk mengeluarkan surat kepada agensi-agensi terlibat bagi mendapatkan statistik tersebut dan akan menyerahkan maklumat tersebut kepada pihak TERAJU.  Pihak urusetia akan memaklumkan kepada pihak PMO secara bertulis berhubung pindaan KPI tersebut untuk makluman dan tindakan PMO selanjutnya. | Urusetia  Urusetia  Urusetia  MOF/TERAJU  Urusetia |
| **7.0** | **HAL-HAL LAIN**  Mesyuarat mengambil maklum tiada hal-hal lain yang ingin diperbincangkan. |  |
| **8.0** | **PENUTUP**  Mesyuarat ditangguhkan pada pukul 11.45 pagi dan Pengerusi mengucapkan terima kasih kepada semua ahli mesyuarat yang hadir. |  |

Disediakan oleh: Disemak oleh:

…………………………….. ………………………………

Mohd Azmi Dzulkifli Sr. Azizah Mohd Yusoff

**Lampiran A**

Senarai Kehadiran Jawatankuasa CITP-IWG14/P6 – SME Bumiputera Bil 5/2016

|  |  |  |  |
| --- | --- | --- | --- |
| 1 | Dato’Massuan Ahamad (Pengerusi) | KKR |  |
| 2 | Dato’Haji Mokhtar Samad | BOD  CIDB |  |
| 3 | En. Zureen Zubir | BPKU |  |
| 4 | En. Ahmad Fauzi Sungip | MOF |  |
| 5 | Datuk Azhar Abdul Manaf | MARA |  |
| 6 | Dato’Ir. Jamaludin Non | PKMM |  |
| 7 | Datuk Ahmad Azizi Hj Ali | SPNB |  |
| 8 | En. Junady Nawawi | TERAJU |  |
| 9 | En. Mohd Nordin Shafie | MARA |  |
| 10 | En. Wan Sazriz Wan Zaid | TERAJU |  |
| 11 | En. Rahim Abdul Rahman | SPNB |  |
| 12 | En. Mohd Ikram Zulkurnain | MITI |  |
| 13 | En. Khairulnizam Hashim | MITI |  |
| 14 | En. Mohd Nazli Ahmad Mahyadin | CIDB |  |
| 15 | Pn. Sr. Azizah Mohd Yusoff | CIDB |  |
| 16 | Pn. Siti Aminah A. Manaf | CIDB |  |
| 17 | En. Mohd Azmi Dzulkifli | CIDB |  |