

**KERTAS CADANGAN *CIRCULAR CONTENT* BAGI PEMAKAIAN SISTEM PENILAIAN MyCREST KEPADA PROJEK-PROJEK baru KERAJAAN dan bangunan-bangunan sedia ada milik kerajaan**

**KERTAS CADANGAN *CIRCULAR CONTENT* BAGI PEMAKAIAN SISTEM PENILAIAN MyCREST KEPADA PROJEK-PROJEK baru KERAJAAN dan bangunan-bangunan sedia ada milik kerajaan**

1. **TUJUAN**

Tujuan kertas ini disediakan adalah untuk menyediakan cadangan kandungan bagi memasukkan keperluan pemakaian MyCREST kepada projek-projek baru Kerajaan dan bagunan-bangunan sedia ada milik kerajaan.

1. **LATAR BELAKANG**
   1. Malaysian *Carbon Reduction and Environmental Sustainability Tool* atau lebih dikenali sebagai MyCREST merupakan sebuah sistem penilaian dan pensijilan bagi bangunan hijau yang dibangunkan bersama oleh Kementerian Kerja Raya, Jabatan Kerja Raya dan CIDB Malaysia.
   2. Sistem ini telah siap dibangunkan pada tahun 2015 dan telah dilancarkan pada 12 Mei 2016 oleh YB Timbalan Menteri Kerja Raya Malaysia
   3. Pihak CIDB Malaysia telah dipertanggungjawabkan untuk bertindak sebagai Urusetia MyCREST iaitu mengendalikan proses-proses yang terlibat di dalam MyCREST. Manakala pihak JKR pula telah mengambil inisiatif menerusi Surat Arahan KPKR Bil 17/2015 yang mewajibkan semua projek JKR dalam Rancangan Malaysia Ke-11 (yang dilaksanakan sendiri oleh JKR) melebihi RM50 juta untuk menggunakan MyCREST.
   4. Dari tarikh MyCREST dilancarkan sehingga kini, sebanyak 70 projek bangunan telah mendaftarkan diri untuk tujuan pensijilan dan 8 projek telah berjaya mendapat pensijilan MyCREST. Walaupun Surat Arahan KPKR Bil 17/2015 telah dikeluarkan, hanya terdapat 8 projek daripada 31 projek JKR melebihi 50 juta yang mendaftar untuk penilaian dan pensijilan MyCREST.
   5. Sehingga hari ini, penggunaan mana-mana sistem penilaian bangunan hijau masih menjadi *voluntary basis* bagi kebanyakkan negara. Pihak industri terutamanya pihak swasta mengambil inisiatif mendapatkan pensijilan bangunan hijau sebagai sebuah nilai tambah kepada bangunan tersebut.
   6. Namun begitu, bagi projek-projek bangunan kerajaan, adalah dicadangkan penggunaan MyCREST diwajibkan menerusi penyediaan pekeliling yang berkaitan atau memasukkan keperluan MyCREST di dalam akta/ perundangan/ peraturan/ surat arahan ataupun polisi yang dimiliki oleh Kementerian/ Jabatan atau agensi yang berkaitan.
2. **PENGENALAN TENTANG MyCREST**
   1. MyCREST merupakan sebuah sistem penilaian bangunan hijau yang boleh dinilai daripada daripada peringkat rekabentuk sehinggalah peringkat operasi dan penyelenggaraan sesebuah bangunan.
   2. 4 jenis pensijilan yang terdapat di dalam MyCREST adalah seperti berikut:

| **BIL** | **JENIS PENSIJILAN** | **KATEGORI BANGUNAN** |
| --- | --- | --- |
| 1 | *Design and Construction (Provisional Design)* | Bangunan Baru (Peringkat Rekabentuk) |
| 2 | *Design and Construction* | Bangunan Baru yang telah siap dibina *(50% Occupancy/ 6 bulan selepas siap dibina)* |
| 3 | *Design, Construction and Operation & Maintenance* | Kedua-dua Kategori 3.2 (1) dan 3.2 (2) di dalam dokumen ini |
| 4 | *Operation & Maintenance* | Bangunan Sedia Ada |

* 1. MyCREST memberi penarafan bintang kepada pemohon berdasarkan markah yang diperolehi oleh bangunan tersebut. Penarafan bintang tersebut adalah seperti berikut:

| **PERATUSAN MARKAH (%)** | **BINTANG** |
| --- | --- |
| 80 - 100 | 5 |
| 70 - 79 | 4 |
| 60 - 69 | 3 |
| 50 - 59 | 2 |
| 40 - 49 | 1 |

* 1. Selain daripada memberi penarafan dalam bentuk bilangan bintang, MyCREST juga berkebolehan untuk mengira jumlah pelepasan karbon bagi sesebuah bangunan berdasarkan kriteria-kriteria pengiraan karbon yang telah ditetapkan.
  2. Pada ketika ini, tiada yuran pendaftaran dan penilaian yang dikenakan kepada pihak yang ingin mendapatkan pensijilan MyCREST.

1. **KAEDAH PELAKSANAAN KERTAS CADANGAN**
   1. Pemakaian MyCREST adalah terhadap projek – projek seperti berikut:

| **BIL** | **KATEGORI BANGUNAN** | **JENIS PENSIJILAN** |
| --- | --- | --- |
| 1 | Semua projek bangunan baru kerajaan | *Design and Construction* |
| 2 | Bangunan sedia ada (Ibu Pejabat Kementerian-kementeria) | *Operation & Maintenance* |

* 1. Projek-projek tersebut diwajibkan untuk didaftar dan dinilai menggunakan MyCREST.
  2. Tiada bilangan bintang yang ditetapkan bagi sesebuah projek.
  3. Bangunan-bangunan sedia ada yang lain juga digalakkan untuk menggunakan MyCREST bagi tujuan menilai prestasi bangunan dari sudut kecekapan tenaga dan air. Ini dapat membantu pengurangan kos operasi bagi sesebuah bangunan.
  4. Proses pendaftaran, penilaian dan pensijilan projek bagi MyCREST dilampirkan di Lampiran A

1. **KUATKUASA**
   1. Penguatkuasaan kertas cadangan ini bermula daripada 1 Januari 2021.
   2. Ini bermakna mana-mana projek baru yang dipohon dan mendapat kelulusan di bawah Rancangan Malaysia ke-12 tertakluk kepada pematuhan kertas cadangan ini.
   3. Kegagalan mematuhi peraturan ini tertakluk kepada peraturan dan kuasa sedia ada pemilik akta/ perundangan/ peraturan/ polisi berkaitan.
2. **IMPLIKASI KEWANGAN**
   1. Tiada kos yang dikenakan bagi mendaftarkan projek.
   2. Pada ketika ini, bangunan-bangunan baru kerajaan telah direkabentuk dengan mengambilkira pemakaian elemen cekap tenaga. Sehubungan itu tiada kos tambahan yang diperlukan kerana kos bagi elemen cekap tenaga telah menjadi kos sedia ada projek tersebut.
   3. Bagi bangunan-bangunan sedia ada yang diduduki oleh Kementerian, tiada kos tambahan yang diperlukan.
   4. *Kajian Cost Analysis dan Rules of Thumb sedanga dijalankan untuk dijadikan dokumen sokongan*
3. **HAL-HAL LAIN**

Sebarang pertanyaan berkaitan MyCREST, boleh menghubungi Sekteriat MyCREST di:

Sustainable Construction Excellence Centre (MAMPAN)

Lembaga Pembangunan Industri Pembinaan Malaysia (CIDB)

Tingkat 11, Sunway Putra Tower

No. 100 Jalan Putra 50550 Kuala Lumpur

No. Tel : 03 – 4040 0040

No. Faks : 03 – 4050 2649

Email : mycrest@cidb.gov.my