**Maklum Balas Minit Mesyuarat *Construction Industry Transformation Programme – Ministerial* Committee (CITP-MC) Bilangan 3 pada 12 Oktober 2017**

|  |  |  |
| --- | --- | --- |
| **Para** | **Perkara** | **Catatan** |
| 3.1 | **Peruntukan Pembelian Centrefugal Machine (CFM) di bawah RMKe-11**  Susulan makluman dari EPU supaya CIDB menggunakan dana sendiri bagi pembelian Centrifugal Facilities Machine (CFM) yang berharga RM11 juta, Swinburne University telah mengemukakan cadangan semula berdasarkan kepentingan dan faedah kepada industri. Jawatankuasa Kewangan, Akaun dan Pelaburan (JKKAP) CIDB yang bersidang pada 11 Oktober 2017 telah memutuskan perkara ini dibentangkan kepada mesyuarat Lembaga Pengarah CIDB yang akan datang.  **Tindakan : Penaja Teras 2** |  |
| 5.2.b | **Pencapaian Teras Kemampanan Alam Sekitar**  Dato’ Sri KSU KKR memaklumkan terdapat satu kolaborasi yang sedang dilaksanakan dengan *Harvard Business School* untuk mengkaji kaedah pengukuran kemampanan infrastruktur mereka. Kajian ini akan mengambil masa selama 6 bulan dan hasil kajian tersebut akan dibentangkan pada mesyuarat CITP-MC yang akan datang untuk menentukan hala tuju pembangunan kaedah pengukuran kemampanan infrastruktur yang bersesuaian bagi Malaysia.  **Tindakan : Penaja Teras 2** |  |
| **Para** | **Perkara** | **Catatan** |
| 5.3.b | **Pencapaian Teras Produktiviti**  Dato’ Srikandan Kanagainthiram memaklumkan bahawa tempoh pelaksanaan ‘Kajian Pengurusan Modal Insan Dalam Industri Pembinaan Di Malaysia’ telah dilanjutkan dan akan disiapkan pada November 2017. Kajian tersebut mensasarkan pembangunan sebuah model keperluan dan bekalan tenaga kerja di dalam industri pembinaan di samping menetapkan formula pengiraan keperluan pengambilan pekerja asing. Kajian tersebut juga menjadi asas kepada usaha mengurangkan kebergantungan kepada pekerja asing di samping meningkatkan penglibatan pekerja tempatan di dalam industri pembinaan negara. Hasil kajian tersebut akan dibentangkan di dalam mesyuarat CITP-MC yang akan datang.  **Tindakan : Penaja Inisiatif P2** |  |
| 5.3.d | YB Dato’ Sri Pengerusi meminta agar Lembaga Teknologis Malaysia (MBOT) di bawah Kementerian Sains, Teknologi dan Inovasi (MOSTI) juga dilibatkan di dalam forum tersebut kerana MBOT juga berperanan di dalam membangunkan kurikulum pusat-pusat TVET.  **Tindakan : Penaja Teras 3** |  |
| **Para** | **Perkara** | **Catatan** |
| 5.5.b | **Cadangan Inisiatif Baharu iaitu Inisiatif I5 – ‘*Elevate the use of Malaysian construction resources in local and overseas projects*’**  Dato’ Srikandan Kanagainthiram menekankan keperluan statistik berkaitan perkhidmatan perundingan tempatan yang telah dieksport ke luar negara diambilkira.  **Tindakan : Penaja Teras 4** |  |
| 5.6.a  iv. | **Isu Bil. 01 – Dana Khas IBS *Promotion Fund***  Pihak CIDB akan terus memantau dan melaporkan kadar penerimaan dana khas IBS ini.  **Tindakan : Penaja Inisiatif P3** |  |
| 5.6.c  i.  v. | **Isu Bil. 03 - Pemusatan Kuarters Pekerja Binaaan (*Centralised Labour Quarters* - CLQ)**  Hasil kerjasama antara KSM dan CIDB melalui taklimat kepada penggiat industri pada 17 Julai 2017 dan bengkel permurnian draf akta pada 4 Ogos 2017, beberapa cadangan penambahbaikan dalam draf akta tersebut telah dikemukakan oleh CIDB kepada KSM.  **Tindakan : KSM**  CIDB akan terus memantau dan melaporkan perkembangan penubuhan CLQ termasuk yang disediakan oleh CLAB.  **Tindakan : Penaja Inisiatif Q2** |  |
| **Para** | **Perkara** | **Catatan** |
| 5.6.d  iv. | **Isu Bil. 04 - Kebenaran Penyebaran Maklumat Berkaitan Projek Kerajaan Yang Akan Datang**  CIDB akan melaporkan pendekatan penyebaran maklumat berkaitan projek kerajaan yang akan datang seperti mana keputusan yang ditetapkan.  **Tindakan : Penaja Inisiatif P5** |  |
| 6.  6.8  6.9 | **Pertimbangan Ke Atas 5 Produk Kewangan Bagi Membiayai Syarikat Malaysia Ke Luar Negara**  YBhg. Dato’ Sr. Srikandan Kanagainthiram mencadangkan agar kriteria pra-kelayakan kontraktor perlu diwujudkan dan diperhalusi.  **Tindakan: Penaja Teras 4**  Mesyuarat mengambil maklum terhadap cadangan tersebut dan memutuskan langkah seterusnya seperti berikut:   1. Menilai semula peraturan dan polisi yang dicadangkan; 2. Memuktamadkan produk pembiayaan; dan 3. Membentangkan cadangan akhir tersebut di Kementerian Kewangan.   **Tindakan: Penaja Teras 4** |  |
| **Para** | **Perkara** | **Catatan** |
| 7.  7.2 | **Hala Tuju Ke Arah Mewajibkan Ibs Di Dalam Industri Pembinaan**  Lanjutan daripada pembentangan berkaitan eko-sistem IBS pada mesyuarat CITP-MC bilangan 2 pada Mac 2017 yang lalu, pembentangan berkaitan IBS juga telah diadakan di beberapa *platform* seperti berikut:   1. Mesyuarat Majlis Negara bagi Kerajaan Tempatan (MNKT) pada 10 Julai 2017 yang memutuskan perkara berikut: 2. Mesyuarat bersetuju semua projek swasta yang melebihi RM50 juta wajib menggunakan kaedah IBS dengan skor minimum sebanyak 50 sebagai syarat bagi kelulusan bangunan; 3. Pihak Berkuasa Negeri (PBN) juga dikehendaki mematuhi keputusan tersebut dan memastikan pelaksanaannya di peringkat Pihak Berkuasa Tempatan (PBT); dan 4. CIDB menjalankan kajian perbandingan kos berasaskan penggunaan IBS.   **Tindakan : Penaja Inisiatif P3** |  |
| **Para** | **Perkara** | **Catatan** |
| 7.2 | 1. Mesyuarat *High Level Committee* (HLC) Bil.1 pada 25 Julai 2017 yang memutuskan perkara berikut: 2. Penubuhan satu Jawatankuasa Kerja bagi mengkaji keperluan untuk meminda UBBL bagi menguat kuasakan penggunaan IBS. Cadangan pindaan UBBL ini dijangka dikemukakan kepada KPKT pada Disember 2017;      1. Mesyuarat bersetuju menubuhkan sekretariat bersama terdiri daripada Kementerian Kerja Raya dan Kementerian Perumahan, Kesejahteraan Bandar dan Kerajaan Tempatan untuk menyediakan kertas konsep mengenai mekanisme tindakan mewajibkan penggunaan kaedah IBS dalam industri pembinaan untuk dibentangkan dalam Mesyuarat HLC Bilangan 2; 2. CIDB mengadakan sesi bengkel atau *Town Hall* bagi tujuan memberikan penerangan dan mendapatkan maklum balas daripada semua pihak berkepentingan; dan 3. CIDB membentangkan Memorandum Jemaah Menteri tentang mekanisme tindakan mewajibkan penggunaan kaedah IBS dalam industri pembinaan.   **Tindakan : Penaja Inisiatif P3** |  |
| **Para** | **Perkara** | **Catatan** |
| 7.2 | 1. Sesi *Town Hall* pada 11 September 2017 di mana beberapa isu telah dibangkitkan seperti berikut: 2. Kemampuan, keupayaan kontraktor, perunding dan pemasang IBS; 3. Kekurangan pengeluar/ pembekal IBS; 4. Keperluan mewujudkan satu sistem kawalan kualiti bagi pengeluaran komponen-komponen IBS; 5. Kesediaan dan kompetensi Pihak Berkuasa Tempatan (PBT); 6. Undang-Undang Kecil Bangunan Seragam (*Uniform Building By-Laws* - UBBL) yang berasaskan spesifikasi; 7. Cabaran yang dihadapi oleh Small Medium Enterprise (SME) iaitu daya saing dan kemampanan perniagaan; 8. Membenarkan penggunaan “*lightweight panel*” bagi projek IBS di kawasan pedalaman; dan 9. Polisi menguatkuasakan IBS berdasarkan kepada keluasan lantai dan bukan nilai projek.   **Tindakan : Penaja Inisiatif P3** |  |
| **Para** | **Perkara** | **Catatan** |
| 7.2 | d) Mesyuarat Menteri Besar dan Ketua Menteri (MBKM) ke-130 pada 10 Oktober 2017 yang telah menetapkan langkah-langkah bagi mewajibkan penggunaan IBS dalam industri pembinaan dalam tempoh 3 tahun adalah seperti berikut:   1. Penyediaan Kertas Jemaah Menteri; 2. Pembangunan program Verification, Validation, Testing & Certification (VVTC); 3. Pengukuhan rantaian nilai melalui pembangunan untuk kontraktor,vendor, konsultan dan pemasang IBS; 4. Memasukkan keperluan IBS dalam Advertising Permit and Developer’s Licence (APDL); 5. Mewajibkan kaedah IBS bagi projek bernilai RM50 juta dan ke atas dengan tahap minimum sebanyak 50 skor IBS di dalam kelulusan Pelan Bangunan; 6. Mewajibkan penggunaan modular coordination berdasarkan spesifikasi MS1064 melalui pindaan UBBL 1984; 7. Perluasan kuasa PBT dan CIDB bagi menguatkuasakan penggunaan IBS dalam pembinaan; dan 8. Meningkatkan penggunaan Pre-Approved Plan (PAP) yang telah dikeluarkan oleh JKR.   **Tindakan : Penaja Inisiatif P3** |  |
| **Para** | **Perkara** | **Catatan** |
| 8.1 | YBhg.Tan Sri Dr. Ir. Ahmad Tajuddin Ali memberi maklumbalas bahawa pada penghujung 2017, CITP sepatutnya telah mencapai kemajuan sebanyak 40%. Peruntukan yang dibelanjakan juga adalah lebih daripada RM300 juta. Justeru itu, pemantauan bagi pelaksanaan CITP perlu difokuskan kepada impak dan hasil yang dapat dirasai oleh masyarakat sekaligus menggambarkan kekukuhan industri pembinaan. Peningkatan keselamatan di tapak bina digambarkan melalui pengurangan kadar kemalangan di tapak bina berdasarkan data dan statistik yang tepat. CIDB perlu dilihat sebagai badan yang telah menjalankan fungsi-fungsinya dengan baik dan berkesan.  **Tindakan: Sektor Korporat & Bisnes CIDB** |  |
| 8.2 | YB Dato’ Sri Pengerusi menyatakan keperluan mewujudkan pasukan komunikasi strategik bagi menguruskan persepsi masyarakat awam terhadap isu-isu berkaitan industri pembinaan. Ini boleh dicapai dengan mempromosikan pencapaian, memberi respon kepada sebarang isu secara serta-merta dan sentiasa menyampaikan informasi yang sahih kepada masyarakat. Komunikasi adalah amat penting kerana dengan adanya pelbagai medium komunikasi terkini, penyebaran maklumat yang kurang tepat dan negatif perlu ditangkis secara efektif dan berterusan.  **Tindakan : KKR dan Penaja Inisiatif Q4** |  |